

**REPUBLIKA HRVATSKA**

**ISTARSKA ŽUPANIJA**

GRAD UMAG-UMAGO

Povjerenstvo za provedbu upisa

u dječje vrtiće

Grada Umaga-Umago

KLASA: 601-01/25-01/06

URBROJ.: 2163-9-03/03-25-2

Umag, 20. listopada 2025.

Na temelju članka 3. i 14. Pravilnika o upisima i mjerilima upisa djece Povjerenstvo za provedbu upisa u dječje vrtiće Grada Umaga – Umago objavljuje

**POZIV ZA DODATNE UPISE DJECE U DJEČJE VRTIĆE ZA PEDAGOŠKU GODINU 2025./2026.**

I.

Za predškolske ustanove čiji je osnivač Grad Umag-Umago provodi se objedinjeni postupak upisa djece u sljedeće dječje vrtiće:

1. Dječji vrtić i jaslice "Duga" Umag

2. Talijanski dječji vrtić "Vrtuljak" Umag - Scuola materna italiana "Girotondo" Umago

II.

Zahtjevi se podnose za ostvarivanje sljedećih programa predškolskog odgoja i obrazovanja:

1. REDOVITI PROGRAM

* Tijekom dodatnih upisa u Vrtić mogu se upisati djeca koja do 31. prosinca tekuće godine navršavaju godinu dana života odnosno do polaska u osnovnu školu, stoga se zahtjevi za upis roditelja/skrbnika čija djeca do 31. prosinca tekuće godine neće navršiti godinu dana života neće razmatrati.
* Roditelji/skrbnici koji podnose zahtjev za upis djeteta u redoviti program dužni su priložiti dokumentaciju navedenu u točkama VIII. i IX. ovoga poziva.

1. PROGRAM PREDŠKOLE U TRAJANJU OD 250 SATI

* obvezan je i besplatan za djecu u godini prije polaska u osnovnu školu, a koja nisu obuhvaćena redovitim programom
* djeca s teškoćama u razvoju, te djeca pripadnici romske nacionalne manjine koja nisu obuhvaćena redovitim programom mogu se uključiti u program predškole dvije godine prije polaska u osnovnu školu
* Roditelji/skrbnici koji podnose zahtjev za upis djeteta u program predškole dužni su priložiti samo dokumentaciju iz točke VIII.

III.

Prednost pri dodatnim upisima ostvaruju djeca koja zajedno s oba roditelja, odnosno samohranim roditeljem ili jednim roditeljem, ako se radi o jednoroditeljskoj obitelji, imaju prebivalište na području Grada Umaga - Umago odnosno odobreni stalni boravak za strane državljane odnosno boravište za državljane država članica Europske unije.

Prednost pri dodatnim upisima u Talijanski dječji vrtić "Vrtuljak" Umag - Scuola materna italiana "Girotondo" Umago ostvaruju djeca pripadnici talijanske nacionalne manjine s prebivalištem na području Grada Umaga - Umago.

Dijete koje je smješteno u udomiteljsku obitelj ili ustanovu socijalne skrbi, a nema prebivalište na području Grada Umaga - Umago, ostvaruje prednost pri upisu ako njegov udomitelj ima prebivalište na području Grada Umaga - Umago odnosno ako ustanova socijalne skrbi ima sjedište ili podružnicu na području Grada Umaga – Umago.

Pod uvjetom da se prilikom postupka upisa utvrdi da je u Vrtić moguće upisati svu prijavljenu djecu kriteriji za ostvarivanje prednosti pri upisu neće se primjenjivati.

Ako se tijekom postupka upisa utvrdi da nije moguće upisati svu prijavljenu djecu prednost ostvaruju djeca koja su do 1. travnja tekuće godine navršila četiri godine života, a ispunjavaju prethodno navedene uvjete.

Na temelju dodatnih upisa u pedagošku godinu 2025./2026. upisuju se djeca do popune postojećih kapaciteta Vrtića sukladno važećim pedagoškim standardima. Veći broj djece, od broja utvrđenog prema prethodno navedenim mjerilima, bit će upisan jedino uz suglasnost nadležnog tijela Grada Umaga - Umago te ako je Grad Umag - Umago prethodno osigurao uvjete za prihvat većeg broja djece.

IV.

U zahtjevu za upis djeteta u dječji vrtić roditelj/skrbnik može naznačiti kojoj predškolskoj ustanovi čiji je osnivač Grad Umag-Umago daje prednost za upis odnosno koji bi vrtić želio da dijete pohađa, uz napomenu da Povjerenstvo temeljem kriterija za ostvarivanje prednosti i dostupnih mjesta rješenjem određuje u koju će predškolsku ustanovu dijete biti upisano.

V.

Obrasci zahtjeva za upis djece u vrtiće mogu se preuzeti:

* na mrežnim stranicama Grada Umaga - Umago ([www.umag.hr](http://www.umag.hr) ),
* u oba dječja vrtića i na njihovim mrežnim stranicama ( [www.girotondo-umag.hr](http://www.girotondo-umag.hr), [www.duga-vrtić.hr](http://www.duga-vrtić.hr) )

VI.

Obrasci zahtjeva za upis djece u vrtiće zajedno s popratnom dokumentacijom predaju se osobno Upravni odjel za opću upravu i društvene djelatnosti, na adresi Trg slobode 7 - Umag, prizemno, radnim danom od 7:30 do 15.00 sati. (pauza od 11,00 do 11,30) ili putem pošte u zatvorenoj omotnici na adresu Grad Umag-Umago, Trg slobode 7, 52470 Umag, s naznakom: „ZA UPIS DJETETA U DJEČJI VRTIĆ“.

VII.

Zahtjevi za upis djece u vrtiće podnose se **od 3. studenog do 10. studenog 2025. godine**.

VIII.

Uz zahtjev za upis djeteta u Vrtić roditelj/skrbnik je obvezan priložiti:

1. ispunjeni obrazac Zahtjeva za upis, u dva primjerka,
2. preslike osobnih iskaznica ili uvjerenja o prebivalištu roditelja/skrbnika i djeteta (uvjerenje ne smije biti starije od dana objave upisa),
3. izvadak iz matice rođenih djeteta

Zahtjevi za upis koji ne sadrže sve prethodno navedene priloge neće biti uzeti u razmatranje.

IX.

Ostali dokumenti temeljem kojih dijete ostvaruje prednost pri upisu:

1. za dijete roditelja invalida Domovinskog rata:

- rješenje o statusu invalida Domovinskog rata

1. za dijete iz obitelji s troje ili više djece:

- izvode iz matične knjige rođenih za svu djecu ili rodne listove djece

1. za dijete oba zaposlena roditelja:

- potvrda/elektronički zapis o podacima evidentiranim u matičnoj evidenciji Hrvatskog

zavoda za mirovinsko osiguranje (ne starije od dana objave upisa) ili za roditelje zaposlene u

inozemstvu – ugovor ili potvrdu kojom se dokazuje činjenica postojanja ugovora o radu,

odnosno činjenica mirovinskog osiguranja temeljenog na radu

1. za djecu s teškoćama:

- nalaz i mišljenje jedinstvenog tijela vještačenja

1. za djecu samohranog roditelja:

- smrtni list ili izvadak iz matice umrlih za preminulog roditelja ili potvrda o nestanku drugog

roditelja ili drugo uvjerenje nadležnog tijela kojim se dokazuje da roditelj sam skrbi i

uzdržava dijete

1. za dijete koje živi s jednim roditeljem (jednoroditeljska obitelj):

- presuda o razvodu braka ili odluka suda o povjeravanju djeteta na stanovanje ili izvješće o

provedenom postupku obveznog savjetovanja Zavoda za socijalni rad ili drugi dokaz da dijete

nema drugog roditelja ili da drugi roditelj ne živi u zajedničkom kućanstvu

1. za djecu osoba s invaliditetom upisanih u Hrvatski registar osoba s invaliditetom:

- potvrda o upisu u Hrvatski registar osoba s invaliditetom

1. za djecu koja su ostvarila pravo na socijalnu uslugu smještaja u udomiteljskim obiteljima:

- rješenje ili potvrda Zavoda za socijalni rad

1. za djecu roditelja koji primaju doplatak za djecu ili roditelja korisnika zajamčene minimalne naknade:

- rješenje ili potvrda/elektronički zapis Hrvatskog zavoda za mirovinsko osiguranje o pravu na

doplatak za tekuću godinu

Prethodno navedeni dokumenti podnose se samo u svrhu ostvarivanja prednosti kod upisa djeteta. Podnositelji zahtjeva koji nisu priložili odgovarajuće dokaze ne mogu se pozivati na prednost pri upisu.

X.

Za točnost podataka iz točaka VIII. i IX. odgovorne su osobe koje su izdale dokumente odnosno podnositelji zahtjeva. U slučaju osnovane sumnje u točnost podataka iz priloženih dokumenata Povjerenstvo može izvršiti provjeru.

Za dokumentaciju koja nije na hrvatskom ili talijanskom jeziku, uz izvornik potrebno je dostaviti prijevod na hrvatskom jeziku.

XI.

Nepravovremeni zahtjevi, odnosno zahtjevi koji nisu predani u roku određenom točkom VII. Poziva, neće se razmatrati niti bodovati prilikom izrade konačne liste. Bodovanje će biti izvršeno na temelju priloženih dokaza.

XII.

Rješenje o rezultatima upisa djece u dječje vrtiće bit će objavljeno na oglasnim pločama i mrežnim stranicama dječjih vrtića iz točke I. ovog Poziva najkasnije do 28. studenog 2025. godine.

XIII.

Na temelju Rješenja o upisu djeca se primaju u Vrtić.

Protiv rješenja Povjerenstva o rezultatima upisa podnositelji zahtjeva za upis imaju pravo žalbe.

Žalba se podnosi Povjerenstvu u roku od 15 dana od dana objavljivanja rješenja o rezultatima upisa na oglasnoj ploči Vrtića.

O žalbi odlučuje Upravni odjel Grada Umaga - Umago nadležan za rani i predškolski odgoj najkasnije u roku od 60 dana od dana predaje uredne žalbe.

Protiv drugostupanjskog rješenja može se pokrenuti upravni spor.

XIV.

Prije uključivanja djeteta u odgojno-obrazovnu skupinu, a najkasnije u roku od mjesec dana od navršenih godinu dana djeteta roditelj/skrbnik je obvezan:

- dostaviti Vrtiću potvrdu nadležnog liječnika o zdravstvenom stanju djeteta (presliku kartona

cijepljenja/iskaznice imunizacije i potvrdu o sistematskom zdravstvenom pregledu djeteta)

- obaviti, uz prisutnost djeteta, inicijalni intervju ili razgovor s članom stručne službe Vrtića

- sklopiti s Vrtićem ugovor o međusobnim pravima i obvezama davatelja i korisnika usluga.

Ako roditelj/skrbnik u predviđenom roku ne ispuni prethodno navedene obveze dijete ne može početi pohađati Vrtić te će se smatrati da je roditelj/skrbnik odustao od podnesenog zahtjeva.

Dijete također ne može početi pohađati Vrtić ukoliko roditelji nisu podmirili ranija dugovanja po osnovu korištenja usluga Vrtića.

XV.

Informacije o upisima moguće je dobiti u uredovno vrijeme radnim danom:

* u Dječjem vrtiću i jaslicama "Duga" Umag, Labinska ulica 3, 52470 Umag, te na broj telefona 741 718, 634 908
* u Talijanskom dječjem vrtiću "Vrtuljak" Umag, Školska ulica 12, 52470 Umag, te na broj telefona 721 770, 721 772

PREDSJEDNIK POVJERENSTVA ZA

PROVEDBU UPISA U DJEČJE VRTIĆE GRADA UMAGA-UMAGO

Dimitrij Sušanj

v.r.